Source: http://www.zakonypreludi.sk/zz/1996-125
Timestamp: 2016-12-03 13:38:56+00:00
Document Index: 5478990

Matched Legal Cases: ['§ 3', '§ 1', '§ 2', '§ 3', '§ 4', '§ 5', 'Súd ', '§ 4', '§ 6', '§ 7', '§ 8', '§ 67']

125/1996 Z. z. Zákon o nemorálnosti a protiprávnosti komunistického systému | Aktuálne znenie
Zákony pre ľudíZbierka zákonov SRRočník 1996125/1996 Z. z.Aktuálne znenie
Ľudské právaObčianske a politické právaŠtát, ústavné právoTrestné právoTrestné konanie
27.04.1996125
27.04.1996ZÁKON
27.04.1996NÁRODNEJ RADY SLOVENSKEJ REPUBLIKY
27.04.1996z 27. marca 1996
27.04.1996o nemorálnosti a protiprávnosti komunistického systému
27.04.1996Národná rada Slovenskej republiky, vedená snahou vyjadriť mimoriadnu úctu obetiam komunistického systému,
27.04.1996priznať im významný podiel na obnove slobody a demokracie,
27.04.1996uložiť do pamäti národa utrpenie a obete tisícov občanov,
27.04.1996zamedziť, aby nikdy nedošlo k pokusom o obnovu totalitných systémov v akejkoľvek podobe, a
27.04.1996uvedomujúc si povinnosť vyrovnať sa s komunistickým totalitným režimom, vyhlasuje, že Komunistická strana Československa a jej odnož Komunistická strana Slovenska sú zodpovedné za spôsob vlády v našej krajine v rokoch 1948–1989, a to najmä za cieľavedomé ničenie tradičných hodnôt európskej civilizácie, národných a náboženských práv, za úmyselné porušovanie ľudských práv a slobôd, za justičné zločiny vykonané v politických procesoch, za teror vykonávaný proti nositeľom iných názorov, než aké zodpovedali učeniu marxizmu-leninizmu, za devastáciu hospodárstva, za zničenie tradičných princípov vlastníckeho práva, za zneužívanie výchovy, vzdelávania, vedy a kultúry na politické a ideologické účely.
27.04.1996Národná rada Slovenskej republiky
27.04.1996vo vedomí, že komunistický režim a tí, ktorí ho aktívne presadzovali,
27.04.1996nedával občanom možnosť slobodne vyjadriť politickú vôľu, nútil ich verejne vyhlasovať svoj súhlas aj s tým, čo považovali za klamstvo a za zločin, a to prenasledovaním alebo hrozbou perzekúcie voči nim samotným i rodinám a blízkym,
27.04.1996porušoval základné princípy demokratického právneho štátu, medzinárodné zmluvy aj svoje vlastné zákony,
27.04.1996zneužíval na prenasledovanie občanov mocenské nástroje, a to najmä
27.04.1996– popravoval, vraždil a žalároval ich vo väzniciach a táboroch nútených prác, pri vyšetrovaní a v dobe žalárovania používal brutálne metódy vrátane fyzického a psychického mučenia,
27.04.1996– zraňoval a usmrcoval občanov pri pokusoch o útek do cudziny,
27.04.1996– násilne zadržoval predstaviteľov, členov cirkví alebo náboženských spoločností v sústreďovacom tábore alebo im inak obmedzil ich osobnú alebo majetkovú slobodu (zákon č. 267/1992 Zb.),
27.04.1996– násilne vysťahoval občanov v akcii B (§ 3 zákona Slovenskej národnej rady č. 319/1991 Zb.),
27.04.1996– zabraňoval im v práve slobodne vycestovať do zahraničia a taktiež vrátiť sa späť do svojej vlasti,
27.04.1996– zneužíval ich na výkon vojenskej služby v Pomocných technických práporoch na neobmedzenú dobu,
27.04.1996– na dosiahnutie svojich cieľov neváhal páchať zločiny, umožňoval ich beztrestné páchanie a poskytoval neoprávnené výhody a ochranu tým, ktorí sa na zločinoch a perzekúciách podieľali,
27.04.1996– spojil sa s cudzou mocnosťou a od roku 1968 udržiaval uvedený stav pomocou okupačných vojsk; dlhodobo prenasledoval občanov vedených na osobitných zoznamoch („čierne listiny“) spolu s ich rodinnými príslušníkmi,
27.04.1996sa uzniesla na tomto zákone:
27.04.1996§ 1
27.04.1996(1) Režim založený na komunistickej ideológii, ktorý rozhodoval o riadení štátu a osudoch občanov v bývalom Československu od 25. februára 1948 do 17. novembra 1989, bol odsúdeniahodný.
27.04.1996(2) Komunistická strana Československa, ako aj Komunistická strana Slovenska bola organizáciou, ktorá nezabránila svojim členom a ich pomáhačom páchať zločiny, a to aj na ľudských právach a slobodách.
27.04.1996§ 2
27.04.1996(1) Odpor občanov proti komunistickému režimu, prameniaci v demokratickom presvedčení, prejavujúci sa odbojom, pomocou prenasledovaným alebo inou činnosťou vo vnútri štátu alebo v zahraničí samostatne alebo v spojení s demokratickou mocnosťou, bol legitímny, morálne oprávnený a je hodný úcty.
27.04.1996(2) Každému, kto bol komunistickým režimom nespravodlivo postihnutý, prispel k jeho pádu a k znovunastoleniu demokracie na Slovensku a nepodieľal sa na zločinoch komunizmu, patrí vďaka.
27.04.1996§ 3
27.04.1996Vo vstupnej hale Národnej rady Slovenskej republiky sa umiestni pamätná tabuľa s textom: „Účastníci protikomunistického odboja sa zaslúžili o pád komunistického režimu a o znovunastolenie demokracie na Slovensku. Patrí im za to vďaka.“.
27.04.1996§ 4
27.04.1996(1) Do premlčacej doby trestných činov, trestnosť ktorých nezanikla, sa nezapočítava doba od 25. februára 1948 do 29. decembra 1989, ak z politických dôvodov nezlučiteľných so základnými zásadami právneho poriadku demokratického štátu nedošlo k právoplatnému odsúdeniu alebo k zbaveniu obžaloby.
27.04.1996(2) Z dôvodov uvedených v odseku 1 nezaniká uplynutím premlčacej doby ani trestnosť trestných činov podľa osobitného predpisu.1)
27.04.1996§ 5
27.04.1996Súd na návrh zruší alebo zmierni trest uložený za trestný čin, na ktorý sa nevzťahuje rehabilitácia podľa zákona č. 119/1990 Zb. o súdnej rehabilitácii v znení neskorších predpisov, ak sa v priebehu konania preukáže, že konanie odsúdeného smerovalo k ochrane základných ľudských a občianskych práv a slobôd nie zjavne neprimeranými prostriedkami. Na účely tohto konania sa primerane použijú ustanovenia § 4 a nasl. zákona č. 119/1990 Zb. o súdnej rehabilitácii.
27.04.1996§ 6
27.04.1996Zmiernenie niektorých krívd spáchaných na odporcoch komunistického režimu a na osobách, ktoré boli postihnuté jeho perzekúciami, upraví osobitný zákon.
27.04.1996§ 7
27.04.1996Zodpovednosť a spoluzodpovednosť na spáchaných zločinoch je založená na zásade individuálnej zodpovednosti tých, ktorí sa trestných činov dopustili.
27.04.1996§ 8
27.04.1996Tento zákon nadobúda účinnosť dňom vyhlásenia.
27.04.1996Michal Kováč v. r.
27.04.1996Ivan Gašparovič v. r.
27.04.1996Vladimír Mečiar v. r.
Poznámky pod čiarou 27.04.19961) § 67a Trestného zákona.